รัฐบาลไทย-ข่าวทำเนียบรัฐบาล-ปลัด มท. บรรยายพิเศษหลักสูตร PEP for D-CAST เน้นย้ำ “นายอำเภอที่ดี” ต้องมีหัวใจรุกรบ บูรณาการงาน บูรณาการคน เพื่อสร้างความสำเร็จของงานและทำให้พี่น้องประชาชนมีคุณภาพชีวิตที่ดี
วันพุธที่ 12 กรกฎาคม 2566
12/07/2566
ปลัด มท. บรรยายพิเศษหลักสูตร PEP for D-CAST เน้นย้ํา “นายอําเภอที่ดี” ต้องมีหัวใจรุกรบ บูรณาการงาน บูรณาการคน เพื่อสร้างความสําเร็จของงานและทําให้พี่น้องประชาชนมีคุณภาพชีวิตที่ดี
ปลัด มท. บรรยายพิเศษหลักสูตร PEP for D-CAST เน้นย้ํา “นายอําเภอที่ดี” ต้องมีหัวใจรุกรบ บูรณาการงาน บูรณาการคน เพื่อสร้างความสําเร็จของงานและทําให้พี่น้องประชาชนมีคุณภาพชีวิตที่ดีอย่างยั่งยืน
วันนี้ (12 ก.ค. 66) เวลา 09.00 น. ที่โรงเรียนข้าราชการฝ่ายปกครอง วิทยาลัยการปกครอง อําเภอธัญบุรี จังหวัดปทุมธานี นายสุทธิพงษ์ จุลเจริญ ปลัดกระทรวงมหาดไทย เป็นประธานในพิธีเปิดการศึกษาอบรมหลักสูตรเสริมสร้างสมรรถนะผู้นํานักขับเคลื่อนยุทธศาสตร์นําการเปลี่ยนแปลงระดับอําเภอ Proficiency Enhancement Program for District Change Agent Strategic Transformation (PEP for D-CAST) ประจําปี 2566 โดยมี รศ.วรวรรณ โรจนไพบูลย์ ผศ.พิเชฐ โสวิทยสกุล ที่ปรึกษาปลัดกระทรวงมหาดไทย นายแมนรัตน์ รัตนสุคนธ์ อธิบดีกรมการปกครอง นายพุทธิพงษ์ สุริยะสิงห์ ปฏิบัติหน้าที่ผู้อํานวยการกองคลัง สํานักงานปลัดกระทรวงมหาดไทย นายสิทธิชัย เทพภูษา อธิการวิทยาลัยการปกครอง และนายอําเภอผู้เข้ารับการฝึกอบรม จํานวน 40 คน ร่วมรับฟัง
นายสุทธิพงษ์ จุลเจริญ ปลัดกระทรวงมหาดไทย กล่าวว่า การอบรมหลักสูตรเสริมสร้างสมรรถนะผู้นํานักขับเคลื่อนยุทธศาสตร์นําการเปลี่ยนแปลงระดับอําเภอ (PEP for D-CAST) เป็นโครงการสําคัญในด้าน “การพัฒนาคน” ตามนโยบายการพัฒนาทรัพยากรบุคคล (HRD) ของกระทรวงมหาดไทย และกรมการปกครอง มุ่งเน้นการพัฒนาสมรรถนะการบริหารงานบุคคลในระดับพื้นที่ที่ถือเป็นหน้าที่ที่สําคัญของ “นายอําเภอ” ในฐานะนายกรัฐมนตรีของพื้นที่ผู้เป็น “นักบริหารงานท้องที่ในทุกมิติ” ไม่ว่าจะเป็นการบริหารผู้ใต้บังคับบัญชาในอําเภอ (Management) หรือการสรรหาทีมงานในพื้นที่ (Recruitment) รวมไปถึงการพัฒนาบุคคล (Development) เพื่อให้นายอําเภอได้มีทีมงานเป็นผู้ช่วยเหลือสนับสนุนการขับเคลื่อนงาน "บําบัดทุกข์ บํารุงสุข" ให้กับพี่น้องประชาชนด้วยความสบายอกสบายใจและทําได้อย่างเต็มความสามารถเพิ่มมากยิ่งขึ้น ซึ่งคําว่า “การบริหาร” ประกอบด้วย การบริหารงาน การบริหารคน การบริหารงบประมาณ รวมไปถึงการรายงาน ซึ่งเป็นกระบวนการทํางานปกติของทุกคน ไม่ได้เป็นเพียงหน้าที่ของผู้บริหารหรือนายอําเภอ ทั้งนี้ การบริหารงานบุคคลของแต่ละคนหรือหน่วยงานมีความยากและง่ายแตกต่างกันออกไป จึงเป็นที่มาของหลักการบริหารที่สําคัญของคนมหาดไทย คือ หลักการ R-E-R
"หลักการบริหารแบบ R-E-R ประกอบด้วย (R) Routine Job คือ งานที่ต้องทําเป็นประจํา ซึ่งนายอําเภอมีงานทะเบียนราษฎร์ งานบัตรประชาชน งานปกครอง งานความมั่นคง งานอํานวยความเป็นธรรม งานสํานักงาน ที่เป็นงานประจําอยู่แล้ว โดยมี “ปลัดอําเภอ” เป็นผู้ช่วยเหลืองาน ทําให้การบริหารงานบุคคลมีความสําคัญยิ่ง เพราะว่านายอําเภอมีหน้าที่ในการเสริมสร้างและพัฒนาคน เพื่อให้คนไปพัฒนางานประจําที่ทําอยู่แล้วให้ดีขึ้น ดังนั้น นายอําเภอจึงต้องวางคนให้เหมาะสมกับงาน ที่พวกเราทุกคนเคยได้ยินว่า "Put the right man on the right job" กล่าวคือ ต้องทําความเข้าใจให้ผู้ที่รับผิดชอบงานรู้หน้าที่และปฏิบัติหน้าที่ด้วยความเข้าใจ โดยมีนายอําเภอทําหน้าที่คอยกํากับดูแลและหมั่นตรวจสอบการดําเนินงาน ซึ่งการที่จะสามารถทํางานให้ดีได้ต้องควบคู่กับการมี (E) Extra Job คือ ทํางานที่นอกเหนือจากงานประจํา อันเป็นการคิดและทําสิ่งที่ดีที่เราอยากจะทําให้เกิดขึ้นกับพื้นที่ของเราได้ ดังที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงมีพระราชดํารัสในการขับเคลื่อนโครงการในพระราชดําริ 4,741 โครงการว่า ต้องทําให้เหมาะสมกับ "ภูมิสังคม" คือ ต้องเหมาะสมกับภูมิประเทศและวัฒนธรรมประเพณีของคนในพื้นที่ประกอบกับอีกปัจจัยสําคัญที่ทําให้งานที่เราอยากทําให้สําเร็จ คือ (R) Report หรือการรายงานผลการดําเนินงานด้วยการสื่อสารทั้งในและนอกหน่วยงาน ในรูปแบบทั้งเป็นทางการและไม่เป็นทางการ เพื่อให้ทุกคนรับทราบและเข้าใจถึงสถานการณ์ในสิ่งที่เราทํา เพื่อจะได้ประเมินจุดแข็งจุดอ่อน และร่วมด้วยช่วยกันส่งเสริมผลักดันให้การทําสิ่งที่ดีที่ "อยากจะทํา" ไปสู่การบรรลุผลสําเร็จตามเป้าหมายได้" นายสุทธิพงษ์ฯ กล่าวในช่วงต้น
นายสุทธิพงษ์ จุลเจริญ กล่าวต่ออีกว่า ดังที่พวกเราชาวมหาดไทยได้มุ่งมั่นตั้งใจขับเคลื่อนงานตามนโยบายของรัฐบาลตามแนวทางขจัดความยากจนในครัวเรือนแบบพุ่งเป้าตามข้อมูลระบบ TPMAP และ ThaiQM โดยมีนายอําเภอ 878 อําเภอ ทําหน้าที่บูรณาการร่วมกับศูนย์อํานวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียงอําเภอ (ศจพ.อ.) ในการระดมสรรพกําลังของภาคีเครือข่ายทุกภาคส่วน ให้มาช่วยกันแก้ไขปัญหาความเดือดร้อนของประชาชนไทย ทําให้คนที่ไม่มีที่อยู่อาศัยได้มีบ้านอาศัยทั่วประเทศโดยไม่ใช้งบประมาณของภาครัฐ รวมกว่า 2 แสนหลัง ซึ่งมีที่มาจากภูมิสังคมของไทย คือ นิสัยของคนไทย ที่เป็น "ผู้ให้" ด้วยจิตใจเอื้อเฟื้อเผื่อแผ่ ด้วยการทําบุญทําทานเป็นปกติ ดังนั้น นายอําเภอ จึงไม่จําเป็นต้องอาศัยทรัพยากรหรืองบประมาณจํานวนมากในการบริหารงาน แต่ขึ้นอยู่กับ “เราว่ามีหัวใจรุกรบที่จะทําสิ่งที่ดีให้กับพี่น้องประชาชนของเรา” แสดงให้เห็นว่าพวกเราชาวมหาดไทยผู้เป็นราชสีห์ผู้ภักดีของแผ่นดิน เป็นผู้มีใจบําบัดทุกข์ บํารุงสุข มีนโยบายเป็นกรอบในการกระตุ้น จึงเป็นเครื่องพิสูจน์ว่าคนมหาดไทย เราสามารถบริหารงานบําบัดทุกข์ บํารุงสุข ให้พี่น้องประชาชนในภาวะจํากัดได้ และทําได้ดีด้วย เป็นตัวอย่างของคนมหาดไทยที่อยากทําสิ่งที่ดี โดยมีแรงปรารถนา (Passion) และอุดมการณ์ (Attitude) และความอยากจะทํา กล่าวคือ เราทุกคนมีหัวใจรุกรบ ที่อยากจะทําสิ่งที่ดีต่อชาติ ศาสนา พระมหากษัตริย์ และทําสิ่งที่ดีให้กับประชาชน สนองพระราชปณิธานพระบาทสมเด็จพระเจ้าอยู่หัว "ประเทศชาติมั่นคง ประชาชนมีความสุข แก้ไขในสิ่งผิด สืบสานในพระราชปณิธาน ภายใต้ปรัชญาของเศรษฐกิจพอเพียง"
"นายอําเภอจึงเป็น "ผู้นําต้องทําก่อน" ด้วยการสร้างทีมภาคีเครือข่าย ตามโครงการ "อําเภอบําบัดทุกข์ บํารุงสุขแบบบูรณาการอย่างยั่งยืน" (D-CAST) ซึ่งคําว่า "บูรณาการ" คือ การบูรณาการคน ทั้ง 7 ภาคีเครือข่าย และการบูรณาการงานทุกงานของทุกกระทรวงมาสู่พี่น้องประชาชน เพราะว่านโยบายของทุกหน่วยงานนั้นมีเป้าหมายเดียวกัน คือ ยกระดับคุณภาพชีวิตที่ดีของพี่น้องประชาชน แต่ “นายอําเภอทําคนเดียวไม่ได้” ดังนั้น ขอให้นายอําเภอทุกคนที่มาอบรมในวันนี้ ที่ได้มาใช้ชีวิตอยู่ร่วมกัน ได้มารวบรวม ประมวลองค์ความรู้ เพื่อนํากลับไปปฏิบัติงานในพื้นที่ ไปทําหน้าที่ "นายกรัฐมนตรีประจําอําเภอ" (CEO) ที่ต้องดูองค์รวมทุกงานของอําเภอ ด้วยการบูรณาการงาน และบูรณาการคนไปพร้อมกันกับการเป็นโฟร์แมน (Foreman) คือ คนที่นําแนวนโยบายมาสู่การปฏิบัติในพื้นที่ เพื่อทํางานบําบัดทุกข์ บํารุงสุข เพราะ “ทุกท่านเป็นกําลังสําคัญของประเทศชาติในการดูแลพี่น้องประชาชน” และตนมั่นใจว่าคนมหาดไทยจะมีใจรุกรบในการใช้โอกาสที่ดีของชีวิต Change for Good ทําสิ่งที่ดีให้กับพี่น้องประชาชน" นายสุทธิพงษ์ จุลเจริญ กล่าว
นายสุทธิพงษ์ จุลเจริญ กล่าวเพิ่มเติมว่า คําว่า "ความสําเร็จอย่างยั่งยืน" ตามที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงได้ถอดบทเรียนจากการดําเนินโครงการในพระราชดําริกว่า 4,741 โครงการ จะต้องประกอบด้วย 4 วิธีการ คือ 1) ร่วมพูดคุย 2) ร่วมคิด 3) ร่วมทํา และ 4) ร่วมรับประโยชน์ และทุกข้อต้องอาศัยการทําอย่างสม่ําเสมอและต่อเนื่อง นําไปสู่การเป็น “หมู่บ้านยั่งยืน (Sustainable Village)” คือ การพัฒนาคุณภาพชีวิตของพี่น้องประชาชนอย่างยั่งยืน ด้วยการน้อมนําหลักปรัชญาของเศรษฐกิจพอเพียงมาประยุกต์ใช้กับพื้นที่แบบองค์รวม เริ่มจากการแบ่งกลุ่มบ้าน เป็น "คุ้มบ้าน ป๊อกบ้าน หย่อมบ้าน กลุ่มบ้าน" อย่างเป็นระบบแบบเดียวกับระบบที่มีอยู่แล้ว เช่น อาสาสมัครสาธารณสุขประจําหมู่บ้าน (อสม.) โดยมีโครงสร้างการทํางานแบบร่วมด้วยช่วยกัน เพื่อขับเคลื่อนทําให้กลุ่มบ้านมีความเข้มแข็งอย่างยั่งยืน
"ขอให้พวกเราใช้เวลาในช่วงอบรมนี้ มาประมวล รวบรวม กระตุก "ต่อมความอยาก" ในการทํางานบําบัดทุกข์ บํารุงสุข ด้วยการทบทวนจุดแข็งจุดอ่อน ซึ่งเป็นหนึ่งในกระบวนการบริหารงานบุคคลตามระบบของกรมการปกครอง กระทรวงมหาดไทย ที่มุ่งเน้นในการส่งเสริมสมรรถภาพของคน ซึ่งตนและผู้บริหารกระทรวงมหาดไทยขอส่งความปรารถนาดีเพื่อเป็นกําลังใจให้กับทุกท่านในความมุ่งมั่นตั้งใจทํางานปฏิบัติราชการ เพื่อให้ทุกท่านได้นําเอาแนวทางและองค์ความรู้ที่ได้จากการอบรมในครั้งนี้ไปประยุกต์ใช้ให้เกิดประโยชน์ต่อการทํางานในพื้นที่ ทําหน้าที่เป็น “แม่ทัพที่อําเภอ” นั่งอยู่ในหัวใจของพี่น้องประชาชน ทําสิ่งที่ดีตามที่ทุกท่านปรารถนา และใช้เวลาทุกนาทีของการเป็นข้าราชการที่ดี เป็นราชสีห์ผู้ภักดีของแผ่นดินให้มีคุณค่าอย่างภาคภูมิใจ เพื่อผลประโยชน์ต่อประชาชนคนไทย ทําให้พี่น้องประชาชนมีคุณภาพชีวิตที่ดีอย่างยั่งยืน” นายสุทธิพงษ์ฯ กล่าวในช่วงท้าย